Ericu950/Stoicheia-meter-silver huggingface dataset:
πρὸς δὲ τούτοις καὶ ἐμαυτὸν ἐπέδειξα πάντων μετειληφόθ ὅσων προσήκει τοὺς ἐλευθέρους .
ὥστε πανταχῇ δικαίως καὶ προσηκόντως ἡμῖν ἂν προσθέμενοι τὴν ψῆφον εὐορκοίητε .
ἔτι τοίνυν , ὦ ἄνδρες δικασταί , τοὺς ἐννέα ἄρχοντας ἀνακρίνετε , εἰ γονέας εὖ ποιοῦσιν .
ἐγὼ δὲ τοῦ μὲν πατρὸς ὀρφανὸς κατελείφθην , τὴν δὲ μητέρ ἱκετεύω ὑμᾶς καὶ ἀντιβολῶ διὰ τοῦτον τὸν ἀγῶν ἀπόδοτέ μοι θάψαι εἰς τὰ πατρῷα μνήματα καὶ μή με κωλύσητε , μη δ ἄπολιν ποιήσητε , μη δὲ τῶν οἰκείων ἀποστερήσητε τοσούτων ὄντων τὸ πλῆθος , καὶ ὅλως ἀπολέσητε .
πρότερον γὰρ ἢ προλιπεῖν τούτους , εἰ μὴ δυνατὸν ὑπ αὐτῶν εἴη σωθῆναι , ἀποκτείναιμ ἂν ἐμαυτόν , ὥστ ἐν τῇ πατρίδι γ ὑπὸ τούτων ταφῆναι .
τοῦ πατρὸς ἡμῶν , ὦ ἄνδρες δικασταί , διὰ τουτονὶ Θεοκρίνην ἀτυχήσαντος πρὸς τὴν πόλιν καὶ ὀφλόντος δέκα τάλαντα , καὶ τούτου διπλοῦ γεγενημένου ὥστε μη δ ἐλπίδα ἡμῖν εἶναι σωτηρίας μηδεμίαν , ἡγησάμην δεῖν ἐπὶ τῷ τιμωρεῖσθαι μεθ ὑμῶν τοῦτον μή τε ἡλικίαν μή τε ἄλλο μηδὲν ὑπολογισάμενος δοῦναι τὴν ἔνδειξιν ταύτην .
καὶ γὰρ ὁ πατήρ , ὦ ἄνδρες δικασταί , ᾧπερ πάντα πειθόμενος πεποίηκα , πρὸς ἅπαντας ὠδύρετο τοὺς γνωρίμους , εἰ παραλιπὼν ἐγὼ τὸν καιρὸν ἐν ᾧ διὰ τὸ τὸν πατέρα ζῆν ἔξεστί μοι τοῦτον ἀμύνασθαι , τὴν ἀπειρίαν καὶ τὴν ἡλικίαν προφασιζόμενος αὐτὸν μὲν περιόψομαι πάντων ἀπεστερημένον , Θεοκρίνην δὲ παρὰ τοὺς νόμους γραφὰς γραφόμενον καὶ συκοφαντοῦντα πολλοὺς τῶν πολιτῶν , οὐκ ἐξὸν αὐτῷ .
δέομαι οὖν ὑμῶν ἁπάντων , ὦ ἄνδρες Ἀθηναῖοι , καὶ ἱκετεύω μετ εὐνοίας ἀκοῦσαί μου , πρῶτον μὲν ὅτι τῷ πατρὶ βοηθῶν καὶ πειθόμενος ἀγωνίζομαι , ἔπειθ ὅτι καὶ νέος ὢν καὶ ἄπειρος , ὥστ ἀγαπητὸν εἶναί μοι , ἐὰν ὑπαρξάσης τῆς παρ ὑμῶν εὐνοίας δυνηθῶ δηλῶσαι τὰ πεπραγμένα τούτῳ ·
πρὸς δὲ τούτοις , ὅτι , ὦ ἄνδρες δικασταί , προδέδομαι  τὰ γὰρ ἀληθῆ πρὸς ὑμᾶς εἰρήσεται  ὑπ ἀνθρώπων , οἳ πιστευθέντες ὑφ ἡμῶν διὰ τὴν πρὸς τοῦτον ἔχθραν , καὶ πυθόμενοι τὰ πράγματα καὶ φήσαντες ἐμοὶ συναγωνιεῖσθαι , ἐγκαταλελοίπασι νυνί με καὶ διαλέλυνται πρὸς τοῦτον ἐν τοῖς ἐμοῖς πράγμασιν , ὥστε μοι μη δὲ τὸν συνεροῦντ εἶναι , ἐὰν μή τις ἄρα τῶν οἰκείων βοηθήσῃ .
πολλαῖς μὲν οὖν ἐνδείξεσιν ἦν ἔνοχος οὑτοσί , καὶ ἅπαντας τοὺς περὶ ταῦτα νόμους ἐφαίνετο παραβεβηκώς ·
καινότατον δὲ τῶν ἔργων τῶν τούτου τὴν περὶ τὸ πλοῖον φάσιν ηὑρίσκομεν γεγονυῖαν , διόπερ ταῦτα γράψας εἰς τὴν ἔνδειξιν ἔδωκεν ὁ πατήρ μοι .
πρῶτον μὲν οὖν τὸν νόμον ὑμῖν ἀναγνώσεται τὸν περὶ τῶν φαινόντων καὶ οὐκ ἐπεξιόντων , ἀλλὰ διαλυομένων παρὰ τοὺς νόμους  ἐντεῦθεν γὰρ οἶμαι προσήκειν μοι τὴν ἀρχὴν ποιήσασθαι τοῦ λόγου  , εἶτα τὴν φάσιν αὐτὴν ἣν οὗτος ἐποιήσατο κατὰ τοῦ Μίκωνος .
ὁ νόμος οὑτοσί , ὦ ἄνδρες δικασταί , τοῖς προαιρουμένοις ἢ γράφεσθαι γραφὰς ἢ φαίνειν ἢ ἄλλο τι ποιεῖν τῶν ἐν τῷ νόμῳ τούτῳ γεγραμμένων προλέγει διαρρήδην , ἐφ οἷς ἕκαστόν ἐστιν τούτων ποιητέον .
ἔστι δὲ ταῦτα , ὥσπερ ἠκούσατε ἐξ αὐτοῦ τοῦ νόμου , ἐὰν ἐπεξιών τις μὴ μεταλάβῃ τὸ πέμπτον μέρος τῶν ψήφων , χιλίας ἀποτίνειν , κ ἂν μὴ ἐπεξίῃ γ , ὦ Θεοκρίνη , χιλίας ἑτέρας , ἵνα μή τε συκοφαντῇ μηδείς , μή τε ἄδειαν ἔχων ἐργολαβῇ καὶ καθυφιῇ τὰ τῆς πόλεως .
φημὶ δὴ κατὰ ταύτην τὴν ἔνδειξιν ἔνοχον εἶναι Θεοκρίνην τῷ φήναντα Μίκωνα Χολλῄδην μὴ ἐπεξελθεῖν , ἀλλ ἀργύριον λαβόντα ἀποδόσθαι τὸ πρᾶγμα .
καὶ τοῦτο ἀποδείξω σαφῶς , ὡς ἐγὼ νομίζω .
καίτοι Θεοκρίνης γε , ὦ ἄνδρες δικασταί , καὶ οἱ μετὰ τούτου οὐδὲν ὅ τι οὐ πεποιήκασι προσιόντες τοῖς μάρτυσι καὶ τὰ μὲν ἀπειλοῦντες αὐτοῖς , τὰ δὲ πείθοντες μὴ μαρτυρεῖν .
ἀλλ ὅμως ἐὰν ὑμεῖς βούλησθε τὰ δίκαια βοηθεῖν μοι , καὶ κελεύητε αὐτούς , μᾶλλον δὲ ἀναγκάζοντος ἐμοῦ συναναγκάζητε , ἤτοι μαρτυρεῖν ἢ ἐξόμνυσθαι , καὶ μὴ ἐᾶτε λόγους λέγειν , εὑρεθήσεται τ ἀληθές .
λέγε οὖν πρῶτον μὲν τὴν φάσιν , εἶτα τὰς μαρτυρίας .
φΑσΙσ .
ταύτην τὴν φάσιν , ὦ ἄνδρες δικασταί , ἔδωκεν μὲν οὑτοσὶ προσκαλεσάμενος τὸν Μίκωνα , ἔλαβεν δὲ ὁ γραμματεὺς ὁ τῶν τοῦ ἐμπορίου ἐπιμελητῶν , Εὐθύφημος .
ἐξέκειτο δὲ πολὺν χρόνον ἔμπροσθεν τοῦ συνεδρίου ἡ φάσις , ἕως λαβὼν ἀργύριον οὗτος εἴασε διαγραφῆναι καλούντων αὐτὸν εἰς τὴν ἀνάκρισιν τῶν ἀρχόντων .
ὅτι δὲ ταῦτ ἀληθῆ λέγω , πρῶτον μὲν κάλει ὃς ἐγραμμάτευε τῇ ἀρχῇ , Εὐθύφημον .
λέγε δὴ καὶ τὴν τῶν ἰδόντων ἐκκειμένην τὴν φάσιν μαρτυρίαν .
κάλει δὲ καὶ τοὺς τοῦ ἐμπορίου ἐπιμελητάς , καὶ αὐτὸν τὸν Μίκων οὗ ἔφηνε τὸ πλοῖον ·
καὶ τὰς μαρτυρίας ἀναγίγνωσκε .
ὡς μὲν τοίνυν , ὦ ἄνδρες δικασταί , ἔφηνε Θεοκρίνης τὸ τοῦ Μίκωνος πλοῖον , καὶ ὡς ἐξέκειτο πολὺν χρόνον ἡ φάσις , καὶ ὡς εἰς τὴν ἀνάκρισιν καλούμενος οὐχ ὑπήκουσεν οὐ δ ἐπεξῆλθεν , ἀκηκόατε μαρτυρούντων οὓς εἰδέναι μάλιστα προσήκει .
ὅτι δ οὐ ταῖς χιλίαις μόνον ἔνοχός ἐστιν , ἀλλὰ καὶ ἀπαγωγῇ καὶ τοῖς ἄλλοις ὅσα κελεύει πάσχειν ὁ νόμος οὑτοσὶ τὸν συκοφαντοῦντα τοὺς ἐμπόρους καὶ τοὺς ναυκλήρους , ῥᾳδίως ἐξ αὐτοῦ τοῦ νόμου γνώσεσθε .
βουλόμενος γὰρ ὁ τὸν νόμον τιθεὶς μή τε τοὺς ἀδικοῦντας τῶν ἐμπόρων ἀθῴους εἶναι , μή τε τοὺς ἄλλους πράγματ ἔχειν , ἁπλῶς ἀπεῖπε τοῖς τοιούτοις τῶν ἀνθρώπων μὴ φαίνειν , εἰ μὴ πιστεύει τις αὑτῷ δείξειν ἐν ὑμῖν γεγενημένα περὶ ὧν ποιεῖται τὴν φάσιν ·
ἐὰν δέ τις παρὰ ταῦτα ποιῇ τῶν συκοφαντούντων , ἔνδειξιν αὐτῶν εἶναι καὶ ἀπαγωγήν .
μᾶλλον δὲ λέγε τὸν νόμον αὐτόν ·
πολὺ γὰρ ἐμοῦ σαφέστερον διδάξει .
ἀκούετε τοῦ νόμου ἃ κελεύει πάσχειν , ὦ ἄνδρες δικασταί , τὸν συκοφάντην .
οὐκοῦν εἰ μέν τι πεποιηκότα τούτων ὧν ἔγραψεν ἐν τῇ φάσει Θεοκρίνης πεποιηκέναι τὸν Μίκωνα , καθυφεῖκε τὸ πρᾶγμα καὶ διαλέλυται πρὸς τὸν ἄνθρωπον , ἀδικεῖ πάντας ὑμᾶς καὶ δικαίως ὀφείλει τὰς χιλίας .
εἰ δὲ πλεύσαντα αὐτὸν δικαίως οἷ προσῆκεν  ἔστω γὰρ ὁπότερον οὗτος βούλεται  φαίνει καὶ προσκαλεῖται , συκοφαντεῖ τοὺς ναυκλήρους , καὶ τὸν νόμον οὐ μόνον τὸν πρότερον , ἀλλὰ καὶ τὸν ἀρτίως ἀναγνωσθέντα παραβέβηκεν , καὶ καταμεμαρτύρηκεν αὑτοῦ μηδὲν ὑγιὲς μή τε λέγειν μή τε πράττειν .
τίς γὰρ ἂν παρεὶς τὸ δικαίως πράττοντα λαβεῖν τὸ μέρος τῶν χρημάτων κατὰ τὸν νόμον , διαλυσάμενος ἐβουλήθη μικρὰ κερδᾶναι καὶ τούτοις ἔνοχον αὑτὸν καταστῆσαι τοῖς νόμοις , ἐξόν , ὅπερ ἀρτίως εἶπον , τὰ ἡμίσεα τῶν φανθέντων λαβεῖν ;
οὐ δ ἂν εἷς , ὦ ἄνδρες δικασταί , μὴ οὐ συνειδὼς ἑαυτῷ συκοφαντοῦντι .
δύο μὲν τοίνυν οὗτοι νόμοι εἰσὶν οὓς παραβέβηκεν ὁ τοὺς ἄλλους παρανόμων γραφόμενος ·
ἕτερον δὲ τρίτον , ὃς ὁμοίως κελεύει κατά τε τῶν ὀφειλόντων τῷ δημοσίῳ τὰς ἐνδείξεις τὸν βουλόμενον ποιεῖσθαι τῶν πολιτῶν , καὶ ἐάν τις ὀφείλῃ τῇ Ἀθηνᾷ ἢ τῶν ἄλλων θεῶν ἢ τῶν ἐπωνύμων τῳ 0 .
ὃ φανήσεται οὗτος , ὀφείλων καὶ οὐκ ἐκτετεικὼς ἑπτακοσίας δραχμάς , ἃς ὦφλεν ἐν ταῖς εὐθύναις τῷ ἐπωνύμῳ τῆς αὑτοῦ φυλῆς .
καί μοι λέγε τοῦτ αὐτὸ τοῦ νόμου .
ἀκούεις , οὑτοσί , τί λέγει ;
ἢ τῶν ἐπωνύμων τῳ 0 .
λέγε δὴ τὴν τῶν φυλετῶν μαρτυρίαν .
ταχύ γ ἂν οὗτος , ὦ ἄνδρες δικασταί , ἀνθρώπων ὀλίγων φροντίσειεν ἢ τῶν τὸν πλεῖστον τοῦ χρόνου πλεόντων , ὥσπερ ὁ Μίκων , ὅστις τοὺς φυλέτας παρόντας οὔ τ ἔδεισεν οὔ τ ᾐσχύνθη , τοῦτο μὲν οὕτως αὐτῶν τὰ κοινὰ διοικήσας ὥστ ἐκείνους κλοπὴν αὐτοῦ καταγνῶναι , τοῦτο δὲ ὀφλὼν καὶ τοὺς νόμους ἀκριβῶς εἰδὼς ὅτι κωλύουσιν αὐτὸν γράφεσθαι γραφὰς ἕως ἂν ἐκτείσῃ , βιαζόμενος καὶ νομίζων δεῖν τοὺς μὲν ἄλλους τοὺς ὀφείλοντας μηδενὸς μετέχειν τῶν κοινῶν , αὑτὸν δὲ κρείττω τῶν νόμων εἶναι 0 1 2 .
φήσει τοίνυν τὸν πάππον , οὐχ αὑτὸν εἶναι τὸν ἐν τῷ γραμματείῳ γεγραμμένον , καὶ περὶ τούτου πολλοὺς ἐρεῖ λόγους , ὡς ἐκεῖνός ἐστιν .
ἐγὼ δὲ τὸ μὲν ἀκριβές , ὁπότερός ἐστιν , οὐκ ἔχω λέγειν ·
εἰ δ οὖν ἐστιν ὡς οὗτος ἐρεῖ , πολὺ δικαιότερον εἶναι νομίζω καταψηφίσασθαι ὑμᾶς αὐτοῦ , εἰ ταῦθ οὕτως ἐστίν .
εἰ γὰρ ὀφείλοντος αὐτῷ τοῦ πάππου πάλαι , καὶ τοῦ νόμου κελεύοντος κληρονομεῖν τοῦτον τῶν ἐκείνου , προσῆκον αὐτῷ μη δὲ πάλαι γράφεσθαι ἐγράφετο , καὶ διὰ τοῦτο οἰήσεται δεῖν ἀποφεύγειν ὅτι πονηρὸς ἐκ τριγονίας ἐστίν , οὐ δίκαια ἐρεῖ , ὦ ἄνδρες δικασταί .
ὡς οὖν καὶ παρ αὐτοῦ Θεοκρίνου ὁμολογεῖται τοῦτ εἶναι τὸ ὄφλημα καὶ κατετάξατο τοῖς φυλέταις ὑπὲρ αὑτοῦ καὶ τοῦ ἀδελφοῦ , καὶ τοῖς βουλομένοις εὐορκεῖν οὐ καλῶς ἔχει ταύτην ἀπογιγνώσκειν τὴν ἔνδειξιν , λαβέ μοι τὸ ψήφισμα ὃ εἶπεν ἐν τοῖς φυλέταις Σκιρωνίδης .
προσελθὼν δὲ οὑτοσὶ Θεοκρίνης ὡμολόγησεν ὀφείλειν καὶ ἐκτείσειν ἐναντίον τῶν φυλετῶν , ἐπειδὴ προσιόντας ἡμᾶς ᾔσθετο καὶ βουλομένους ἀντίγραφα τῶν ἐν τῷ γραμματείῳ γεγραμμένων λαβεῖν .
πολύ γ ἄν , ὦ ἄνδρες Λεωντίδαι , τοὺς ἀναγκάσαντας ἀποδοῦναι Θεοκρίνην τὰς ἑπτὰ μνᾶς ἐπῃνέσατ ἂν μᾶλλον ἢ τοῦτον 0 .
τέταρτος τοίνυν νόμος ἐστίν  ὁμολογῶ γὰρ τῶν τούτῳ πεπραγμένων τὰ πλεῖστα ἐξητακέναι  καθ ὃν ὀφείλει πεντακοσίας δραχμὰς Θεοκρίνης οὑτοσί , οὐκ ἐκτετεικότος αὐτῷ τοῦ πατρὸς ἃς προσῶφλεν ἀφελόμενος τὴν Κηφισοδώρου θεράπαιναν εἰς ἐλευθερίαν , ἀλλὰ διοικησαμένου πρὸς Κτησικλέα τὸν λογογράφον , ὃς ἦν ἐπὶ τοῖς τῶν ἀντιδίκων πράγμασιν , ὥστε μή τ ἐκτεῖσαι μή τ εἰς ἀκρόπολιν ἀνενεχθῆναι .
ἃς οὐδὲν ἧττον οἶμαι Θεοκρίνης ὀφείλει νυνὶ κατὰ τὸν νόμον .
οὐ γὰρ ἐὰν Κτησικλῆς ὁ μέτοικος συγχωρήσῃ τούτῳ , πονηρὸς πονηρῷ , μὴ παραδοθῆναι τοῖς πράκτορσιν τὸν προσοφλόντα κατὰ τὸν νόμον , διὰ τοῦτο δεῖ τὴν πόλιν ἀπεστερῆσθαι τῶν ἐκ τῶν νόμων ἐπικειμένων ζημιῶν , ἀλλὰ προσήκει τοὺς ἀντιδίκους ὑπὲρ μὲν τῶν ἰδίων , ὅπως ἂν αὑτοὺς πείθωσιν , διοικεῖσθαι πρὸς ἀλλήλους , ὑπὲρ δὲ τῶν πρὸς τὸ δημόσιον , ὅπως ἂν οἱ νόμοι κελεύωσιν 0 .
καί μοι λέγε τόν τε νόμον , ὃς κελεύει τὸ ἥμισυ τοῦ τιμήματος ὀφείλειν τῷ δημοσίῳ ὃς ἂν δόξῃ μὴ δικαίως εἰς τὴν ἐλευθερίαν ἀφελέσθαι , καὶ τὴν τοῦ Κηφισοδώρου μαρτυρίαν .
λέγε δὴ κ ἀκεῖνον τὸν νόμον τὸν ἀπ ἐκείνης κελεύοντα τῆς ἡμέρας ὀφείλειν ἀφ ἧς ἂν ὄφλῃ , ἐάν τε ἐγγεγραμμένος ᾖ , ἐάν τε μή .
πῶς οὖν ἄλλως , ὦ ἄνδρες δικασταί , προσήκει τὸν δικαίως κατηγοροῦντα ἀποφαίνειν ὀρθῶς ἐνδεδειγμένον Θεοκρίνην τουτονί , καὶ μὴ μόνον ἔνοχον ὄντα τῇ ἐνδείξει κατὰ τὰς χιλίας ἐφ αἷς ἐνδέδεικται , ἀλλὰ καὶ πολλοῖς ἄλλοις ὀφλήμασιν ;
ἐγὼ μὲν οὐδαμῶς νομίζω .
οὐ γὰρ δὴ προσδοκᾶν γε δεῖ Θεοκρίνην αὐτὸν ὁμολογήσειν ὀφείλειν ὑμῖν τῷ δημοσίῳ καὶ δικαίως ἐνδεδεῖχθαι φήσειν , ἀλλὰ τ οὐναντίον πάντα λόγον μᾶλλον ἐρεῖν καὶ πάσας αἰτίας οἴσειν , ὡς καταστασιάζεται , ὡς διὰ τὰς τῶν παρανόμων γραφὰς εἰς ταῦθ ἥκει .
λοιπὸν γάρ ἐστιν τοῦτο τοῖς ἐν αὐτοῖς τοῖς πράγμασιν ἐξελεγχομένοις , αἰτίας καὶ προφάσεις εὑρίσκειν αἵτινες τοῦ παρόντος ὑμᾶς ποιήσουσι πράγματος ἐπιλαθομένους τοῖς ἔξω τῆς κατηγορίας λόγοις προσέχειν .
ἐγὼ δέ , ὦ ἄνδρες δικασταί , εἰ μὲν ἑώρων ἐν τοῖς ἀνεγνωσμένοις νόμοις γεγραμμένον ταῦτα δ εἶναι κύρια περὶ τῶν συκοφαντούντων , ἂν μὴ Θεοκρίνης ἐνδειχθεὶς αἰτιᾶσθαι βούληται Θουκυδίδην ἢ Δημοσθένην ἢ καὶ τῶν πολιτευομένων ἄλλον τινά , ἡσυχίαν ἂν ἦγον .
νῦν δὲ τούτων οὐδεμίαν ὁρῶ τῶν σκήψεων ὑπόλογον οὖσαν ἐν τοῖς νόμοις , οὐ δὲ καινήν , ὥστε προσέχειν νῦν πρῶτον ἀκούσαντας , ἀλλὰ μυριάκις παρὰ τῶν κρινομένων εἰρημένην .
ἀκούω δὲ καὶ παρὰ τῶν πρεσβυτέρων , ὦ ἄνδρες δικασταί , ὡς ἄρα προσῆκόν ἐστιν ὅλως μὲν μηδενὶ μηδεμίαν συγγνώμην ὑπάρχειν παραβαίνοντι τοὺς νόμους , εἰ δ ἄρα δεῖ , μὴ τοῖς συνεχῶς οὖσι πονηροῖς μη δὲ τοῖς ἐπ ἀργυρίῳ τοὺς νόμους προϊεμένοις  οὐ γὰρ εἰκός  , ἀλλ οἵτινες ἂν διὰ τὴν αὑτῶν ἀπραγμοσύνην ἄκοντές τι τῶν γεγραμμένων παραβῶ  σιν 0 .
ὧν οὐδεὶς ἂν δήπου Θεοκρίνην τουτονὶ φήσειεν εἶναι , ἀλλὰ τ οὐναντίον οὐδενὸς τῶν ἐν τοῖς νόμοις ἄπειρον 0 .
διὸ καὶ δεῖ φυλάττειν αὐτόν , μὴ πρὸς τοὺς ἐμοὺς λόγους μη δὲ τοὺς ὑπὸ τούτου ῥηθησομένους ἀποβλέποντας .
οὐ γὰρ δίκαιον τοὺς ὑπὲρ τῶν νόμων καθημένους μακροῖς λόγοις καὶ κατηγορίαις προσέχειν , ἀλλ οἷς ἂν ἅπαντες ῥᾳδίως ἐπακολουθήσαιτε , καὶ δι ὧν δόξετε πᾶσι τοῖς ἐν τῇ πόλει τῶν νόμων ἀξίως ταύτην τὴν ἔνδειξιν δικάσαι , σαφῶς ἐρωτῶντας τί λέγεις , Θεοκρίνη καὶ πάντες οἱ τῶν αὐτῶν τούτῳ μετέχοντες 0 ;
ἀξιοῦθ ἡμᾶς , κατὰ τοὺς νόμους ὀμωμοκότας δικάσειν , παρὰ τούτους διὰ τοὺς ὑμετέρους λόγους ψηφίζεσθαι ;
μεμαρτυρηκότος μὲν ἡμῖν τοῦ Μίκωνος , καθ οὗ δοὺς Θεοκρίνης οὑτοσὶ τὴν φάσιν οὐκ ἐπεξῆλθε , καὶ πεποιηκότος αὑτὸν τούτοις ὑπόδικον , ὁμολογοῦντος δὲ τοῦ γραμματέως λαβεῖν τὴν φάσιν παρὰ τούτου , καὶ πεποιηκυίας τῆς μαρτυρίας τῆς ὀλίγον τι πρότερον ἀναγνωσθείσης αὐτὸν ὑπόδικον 0 ;
ἔτι δὲ τῶν τοῦ ἐμπορίου ἐπιμελητῶν μόλις μέν , ἀλλ οὖν τ αὐτὰ τούτοις μεμαρτυρηκότων 0 ;
πρὸς δὲ τούτοις τῶν ἰδόντων ἐκκειμένην τὴν φάσιν καὶ προσελθόντων τοῖς ἄρχουσι μαρτυρούντων , ὥσπερ ὀλίγον πρότερον ἠκούσατε 0 ;
ἀλλ οὐ δίκαιον , ὦ ἄνδρες δικασταί 0 .
οὐ γὰρ δὴ διὰ τὸν τρόπον γε τὸν τοῦ φεύγοντος καὶ τὸν βίον ψευδεῖς ὑπολήψεσθε τὰς μαρτυρίας τὰς ἀνεγνωσμένας εἶναι .
πολὺ γὰρ ἐκ τοῦ τρόπου σαφέστερον ἐπιδείκνυται Θεοκρίνης τοιοῦτος ὢν ἢ διὰ τῶν εἰρημένων 0 .
τί γὰρ οὐ πεποίηκεν οὗτος ὧν ἂν πονηρὸς καὶ συκοφάντης ἄνθρωπος ποιήσειεν ;
οὐ διὰ μὲν τὴν τούτου πονηρίαν ἁδελφὸς αὐτοῦ θεσμοθετῶν καὶ τούτῳ χρώμενος συμβούλῳ τοιοῦτος ἔδοξε παρ ὑμῖν ἄνθρωπος εἶναι , ὥστε οὐ μόνον αὐτὸς ἀπεχειροτο  νήθη τῶν ἐπιχειροτονιῶν οὐσῶν , ἀλλὰ καὶ τὴν ἀρχὴν ἅπασαν ἐποίησεν ;
καὶ εἰ μὴ δεομένων αὐτῶν καὶ ἱκετευόντων , καὶ λεγόντων ὡς οὐκέτι πρόσεισιν Θεοκρίνης πρὸς τὴν ἀρχήν , ἐπείσθηθ ὑμεῖς καὶ πάλιν ἀπέδοτε τοὺς στεφάνους αὐτοῖς , πάντων ἂν αἴσχιστα οἱ συνάρχοντες ἐπεπόνθεσαν ;
καὶ τούτων οὐδέν με δεῖ μάρτυρας ὑμῖν παρασχέσθαι ·
πάντες γὰρ ἴστε τοὺς ἐπὶ Λυκίσκου ἄρχοντος θεσμοθέτας ἀποχειροτονηθέντας ἐν τῷ δήμῳ διὰ τοῦτον .
ὧν ἀναμιμνῃσκομένους ὑμᾶς χρὴ τὸν αὐτὸν ὑπολαμβάνειν εἶναι τοῦτον καὶ πρότερον καὶ νῦν .
οὐ πολλῷ τοίνυν χρόνῳ ὕστερον τῆς ἀποχειροτονίας , τελευτήσαντος αὐτῷ τοῦ ἀδελφοῦ βιαίῳ θανάτῳ , τοιοῦτος ἐγένετο περὶ αὐτὸν οὗτος , ὥστε ζητήσας τοὺς δράσαντας καὶ πυθόμενος οἵτινες ἦσαν , ἀργύριον λαβὼν ἀπηλλάγη .
καὶ τὴν μὲν ἀρχὴν ἣν ἐκεῖνος ἄρχων ἐτελεύτησεν , ἱεροποιὸς ὤν , παρὰ τοὺς νόμους ἦρχεν οὗτος , οὔ τε λαχὼν οὔ τ ἐπιλαχών ·
ὑπὲρ ὧν δ ἔπαθεν ἐκεῖνος , μέχρι τούτου σχετλιάζων περιῄει καὶ φάσκων εἰς Ἄρειον πάγον Δημοχάρην προσκαλεῖσθαι , ἕως διελύσατο πρὸς τοὺς τὴν αἰτίαν ἔχοντας .
χρηστός γ ἐστὶ καὶ πιστὸς καὶ κρείττων χρημάτων .
οὐ δ ἂν αὐτὸς φήσειεν .
οὐ γὰρ τοσούτων δεῖσθαί φασι δεῖν τὸν δικαίως καὶ μετρίως τῶν κοινῶν ἐπιμελησόμενον , ἀλλὰ πάντων τούτων εἶναι κρείττω δι ὧν ἀναλίσκουσιν εἰς ἑαυτοὺς ἃ λαμβάνουσιν .
καὶ τὰ μὲν πρὸς τὸν ἀδελφὸν αὐτῷ πεπραγμένα τοιαῦτά ἐστιν ·
ἃ δὲ πρὸς τὴν πόλιν προσελθὼν διῴκηται  δευτέρους γὰρ ὑμᾶς φήσει φιλεῖν μετὰ τοὺς οἰκείους  ἄξιον ἀκοῦσαι 0 .
ἄρξομαι δ ἀπὸ τῶν πρὸς ἡμᾶς αὐτῷ πεπραγμένων .
τοῦ γὰρ πατρὸς κατηγορῶν , ὦ ἄνδρες δικασταί , ὅτε τὴν τῶν παρανόμων αὐτὸν ἐδίωκε γραφήν , ἔλεγεν ὡς ἐπιβεβουλευμένος ὁ παῖς εἴη περὶ οὗ τὸ ψήφισμα γεγραμμένον ἦν , ἐν ᾧ τὴν σίτησιν ἔγραψεν Χαριδήμῳ ὁ πατὴρ τῷ Ἰσχομάχου υἱῷ , λέγων ὡς , ἐὰν ἐπανέλθῃ εἰς τὸν πατρῷον οἶκον ὁ παῖς , ἀπολωλεκὼς ἔσται τὴν οὐσίαν ἅπασαν ἣν Αἰσχύλος ὁ ποιησάμενος αὐτὸν υἱὸν ἔδωκεν αὐτῷ , ψευδόμενος ·
οὐδενὶ γὰρ πώποτε , ὦ ἄνδρες δικασταί , τοῦτο τῶν εἰσποιηθέντων συνέβη .
καὶ τούτων πάντων αἴτιον ἔφη Πολύευκτον γεγενῆσθαι τὸν ἔχοντα τὴν μητέρα τοῦ παιδός , βουλόμενον ἔχειν αὐτὸν τὴν τοῦ παιδὸς οὐσίαν .
ὀργισθέντων δὲ τῶν δικαστῶν ἐπὶ τοῖς λεγομένοις , καὶ νομισάντων αὐτὸ μὲν τὸ ψήφισμα καὶ τὴν δωρεὰν κατὰ τοὺς νόμους εἶναι , τῷ δὲ ὄντι τὸν παῖδα μέλλειν ἀποστερεῖσθαι τῶν χρημάτων , τῷ μὲν πατρὶ δέκα ταλάντων ἐτίμησαν ὡς μετὰ Πολυεύκτου ταῦτα πράττοντι , τούτῳ δ ἐπίστευσαν ὡς δὴ βοηθήσαντι τῷ παιδί .
καὶ τὰ μὲν ἐπὶ τοῦ δικαστηρίου γενόμενα τοιαῦτα καὶ παραπλήσια τούτοις ἦν ·
ὡς δ ὁ χρηστὸς οὗτος ὠργισμένους ᾔσθετο τοὺς ἀνθρώπους καὶ πεπιστευμένον αὑτὸν ὡς οὐ παντάπασιν ἀνόσιον ὄντα , προσκαλεσάμενος τὸν Πολύευκτον ἀποφέρει γραφὴν κατ αὐτοῦ κακώσεως πρὸς τὸν ἄρχοντα καὶ δίδωσι τὴν λῆξιν Μνησαρχίδῃ τῷ παρέδρῳ ·
λαβὼν δὲ διακοσίας δραχμὰς παρὰ τοῦ Πολυεύκτου , καὶ τὰ δεινὰ ταῦτ ἀποδόμενος μικροῦ λήμματος ἐφ οἷς τῷ πατρὶ ἐτιμήσατο δέκα ταλάντων , ἀπηλλάγη καὶ τὴν γραφὴν ἀνείλετο προδοὺς τὸν ὀρφανόν .
εἰ τοίνυν εὔπορος ἦν ὁ πατήρ , ὦ ἄνδρες δικασταί , καὶ δυνατὸς πορίσαι χιλίας δραχμάς , ὅλως ἂν ἀπηλλάγη τῆς γραφῆς τῆς τῶν παρανόμων ·
τοσοῦτον γὰρ αὐτὸν ᾔτει οὑτοσί .
καί μοι κάλει Φιλιππίδην τὸν Παιανιέα , πρὸς ὃν ἔλεγε ταῦτα Θεοκρίνης οὑτοσί , καὶ τοὺς ἄλλους οἳ συνίσασιν τούτῳ ταῦτα λέγοντι .
ὅτι μὲν τοίνυν , ὦ ἄνδρες δικασταί , Θεοκρίνης , εἴ τις αὐτῷ τὰς χιλίας δραχμὰς ἐδίδου , τὴν γραφὴν ἂν ἀνείλετο τὴν κατὰ τοῦ πατρός , ἡγοῦμαι πάντας ὑμᾶς πιστεύειν , καὶ εἰ μηδεὶς ἐμαρτύρησεν 0 .
ὅτι δὲ πολλὰς ἑτέρας προσκαλεσάμενος καὶ γραψάμενος καθυφεῖκεν , καὶ μικρὸν ἀργύριον λαμβάνων ἀπαλλάττεται , τοὺς δόντας ὑμῖν αὐτοὺς καλῶ , ἵνα μὴ πιστεύητε αὐτῷ λέγοντι ὡς αὐτὸς φυλάττει τοὺς παράνομα γράφοντας , καὶ ὡς , ὅταν αἱ τῶν παρανόμων γραφαὶ ἀναιρεθῶσιν , ὁ δῆμος καταλύεται ·
ταῦτα γὰρ οἱ πάντα πωλοῦντες λέγειν εἰθισμένοι εἰσίν .
κάλει μοι Ἀριστόμαχον Κριτοδήμου Ἀλωπεκῆθεν .
οὗτος γὰρ ἔδωκεν , μᾶλλον δ ἐν τῇ τούτου οἰκίᾳ ἐδόθη τρί ἡμίμναια τούτῳ τῷ ἀδωροδοκήτῳ ὑπὲρ τοῦ ψηφίσματος ὃ Ἀντιμέδων ἔγραψε τοῖς Τενεδίοις .
λέγε δὴ καὶ τὰς τῶν ἄλλων ἐφεξῆς τὰς τοιαύτας μαρτυρίας , καὶ τὴν Ὑπερείδου καὶ Δημοσθένους .
τοῦτο γάρ ἐστιν ὑπερβολή , τὸ παρ ὧν οὐ δ ἂν εἷς ἀξιώσαι λαβεῖν , τοῦτον παρὰ τούτων ἥδιστα λαμβάνειν πωλοῦντα τὰς γραφάς .
οὗτος τοίνυν αὐτίκα φήσει διὰ τοῦτο τὴν ἔνδειξιν καθ αὑτοῦ γεγονέναι , ἵνα Δημοσθένει μὴ ἐπεξέλθῃ τὴν γραφὴν ἣν ἐγράψατ αὐτόν , μη δὲ Θουκυδίδῃ ·
δεινὸς γάρ ἐστι ψεύσασθαι καὶ μηδὲν ὑγιὲς εἰπεῖν .
ἡμεῖς δέ , ὦ ἄνδρες δικασταί , καὶ τοῦτ ἐπεσκεψάμεθα , καὶ δείξομεν ὑμῖν οὐδὲν τὴν πόλιν βλαπτομένην , οὔ τε μὰ τὸν Δία ἐὰν κύριον γένηται τὸ ψήφισμα τὸ Θουκυδίδου οὔ τ ἂν ἄκυρον .
καίτοι τάς γε τοιαύτας ἀπολογίας οὐ δίκαιόν ἐστι προσφέρειν τοῖς κατὰ τοὺς νόμους ὀμωμοκόσιν δικάσειν ·
ἀλλ ὅμως ἐξ αὐτῆς τῆς γραφῆς αὐτίκα γνώσεσθε διότι πρόφασίς ἐστιν τῆς ἐνδείξεως ἡ γραφή .
λέγε τὰς γραφὰς ταύτας .
γΡΑφΑΙ .
τούτων τῶν ψηφισμάτων , ὦ ἄνδρες δικασταί , ἢ μενόντων κατὰ χώραν ἢ ἁλόντων  οὐδὲν γὰρ ἔμοιγε διαφέρει  τί ἡ πόλις κερδαίνει ἢ βλάπτεται ;
ἐγὼ μὲν γὰρ οὐδὲν οἶμαι .
τοὺς γὰρ Αἰνίους φασὶν οὐ δὲ προσέχειν τῇ πόλει , τοῦτο δὲ γεγονέναι διὰ Θεοκρίνην τουτονί .
συκοφαντούμενοι γὰρ ἐν ἐκείνοις τοῖς χρόνοις ὑπὸ τούτου , ἐν οἷς οἱ μὲν ἐφιλίππιζον , οἱ δ ἠττίκιζον αὐτῶν , καὶ πυνθανόμενοι γεγράφθαι τὸ ψήφισμα παρανόμων ὃ Χαρῖνος πρότερον ἐγράψατο , τοῦτο τὸ περὶ τῆς συντάξεως , ὃ Θουκυδίδης εἶπε , καὶ πέρας τῶν πραγμάτων οὐδὲν γιγνόμενον , ἀλλὰ τὸν μὲν δῆμον συγχωροῦντα τὴν σύνταξιν διδόναι τοὺς Αἰνίους ὅσην Χάρητι τῷ στρατηγῷ συνεχώρησαν , τοῦτον δὲ τὸν μιαρὸν παραδεξάμενον Χαρίνῳ τῷ προδότῃ τ αὐτὰ πράττειν , ὅπερ ἦν ἀναγκαῖον αὐτοῖς , τοῦτ ἔπραξαν 0 ·
εἵλοντο γὰρ τῶν παρόντων κακῶν τὰ ἐλάχιστα .
καίτοι τί χρὴ νομίζειν αὐτοὺς πάσχειν ὑπὸ τῶν ἐνθάδε γραφομένων , οἷς ἦν αἱρετώτερον φρουρὰν ὑποδέχεσθαι καὶ βαρβάρων ἀκούειν , ὑμῶν ἀποστάντας ;
ἀλλ οἶμαι τὴν τούτων πονηρίαν ὑμεῖς μόνοι δύνασθε φέρειν , ἄλλος δ οὐδεὶς τῶν Ἑλλήνων 0 .
ὅτι μὲν οὖν οὔ τε διὰ τὰς γραφὰς τὰς ἀνεγνωσμένας οὔ τε δι ἄλλην αἰτίαν οὐδεμίαν ἄξιόν ἐστιν παρὰ πάντας τοὺς νόμους τοὺς περὶ τῶν ἐνδείξεων ἀφεῖναι Θεοκρίνην , σχεδὸν καὶ διὰ τῶν εἰρημένων φανερόν ἐστιν .
ἐγὼ δὲ τὰς μὲν τούτων προφάσεις , ὦ ἄνδρες δικασταί , καὶ τὰς κατηγορίας καὶ τὰς προσποιήτους ταύτας ἔχθρας οὐ λανθάνειν ὑμᾶς νομίζω .
οὐ γὰρ ὀλιγάκις ἑοράκατ αὐτοὺς ἐπὶ μὲν τῶν δικαστηρίων καὶ τοῦ βήματος ἐχθροὺς εἶναι φάσκοντας ἀλλήλοις , ἰδίᾳ δὲ τ αὐτὰ πράττοντας καὶ μετέχοντας τῶν λημμάτων , καὶ τοτὲ μὲν λοιδορουμένους καὶ πλύνοντας αὑτοὺς τ ἀπόρρητα , μικρὸν δὲ διαλιπόντας τοῖς αὐτοῖς τούτοις συνδεκαδίζοντας καὶ τῶν αὐτῶν ἱερῶν κοινωνοῦντας .
καὶ τούτων οὐδὲν ἴσως θαυμάσαι ἄξιόν ἐστιν ·
φύσει τε γάρ εἰσι πονηροί , καὶ τὰς τοιαύτας προφάσεις ὁρῶσιν ὑμᾶς ἀποδεχομένους , ὥστε τί κωλύει ταύταις αὐτοὺς χρωμένους ἐξαπατᾶν ὑμᾶς πειρᾶσθαι ;
ὅλως δ ἔγωγε οἶμαι δεῖν ὑμᾶς , ὦ ἄνδρες δικασταί , ὑπὲρ αὐτοῦ τοῦ πράγματος σκεψαμένους , εἰ μὲν δίκαια λέγω καὶ κατὰ τοὺς νόμους , βοηθεῖν μοι , μηδὲν ὑπολογισαμένους εἰ μὴ Δημοσθένης ἐστὶν ὁ κατηγορῶν , ἀλλὰ μειράκιον , μη δὲ νομίζειν κυριωτέρους δεῖν εἶναι τοὺς νόμους , ἂν εὖ τις τοῖς ὀνόμασι συμπλέξας αὐτοὺς ὑμῖν παράσχηται , τῶν ὅπως ἔτυχεν λεγόντων , ἀλλὰ τοὺς αὐτούς , καὶ τοσούτῳ μᾶλλον τοῖς ἀπείροις καὶ τοῖς νέοις βοηθεῖν , ὅσῳπερ ἂν ἧττον ἐξαπατήσειαν ὑμᾶς 0 1 2 .
ἐπεὶ διότι τ οὐναντίον ἐστίν , καὶ οὐχ οὗτος , ἀλλ ἐγὼ κατεστασίασμαι , καὶ φησάντων τινῶν μοι συναγωνιεῖσθαι προδέδομαι διὰ τὰς τούτων ἑταιρείας , ἐκείνως δῆλον ὑμῖν ἔσται .
καλείτω ὁ κῆρυξ οὗτος τὸν Δημοσθένην ·
οὐκ ἀναβήσεται .
τὸ δ αἴτιόν ἐστιν , οὐ τὸ ἐμὲ ὑπό τινων πεπεισμένον ἐνδεῖξαι τουτονί , ἀλλὰ τοῦτον καὶ τὸν ἄρτι καλούμενον διαλελύσθαι .
καὶ τοῦθ ὅτι ἐστὶν ἀληθές , ἀναγκάσω μὲν μαρτυρεῖν καὶ Κλεινόμαχον τὸν συναγαγόντ αὐτοὺς καὶ Εὐβουλίδην τὸν ἐν Κυνοσάργει παραγενόμενον ·
οὐ μὴν ἔλατ  τόν γε τούτου σημεῖον ὑμῖν , ἀλλὰ μεῖζον παρασχήσομαι διότι τοῦτ ἔστιν ἀληθές , ὃ πάντες ἀκούσαντες ὁμολογήσετε .
θεοκρίνης γὰρ οὑτοσὶ τοῦτον διώκων παρανόμων , τὸν μιαρόν , ὡς αὐτίκα φήσει , καὶ τῶν νῦν αὐτῷ κακῶν αἴτιον , φανερῶς ἀφῆκε τῆς γραφῆς , ἐφ ᾗ δέκα τάλαντα ἐπεγράψατο τίμημα .
οὐδὲν καινὸν διαπραξάμενος , ἀλλ ὅπερ ἕτεροί τινες τῶν ὁμοίων τούτῳ 0 .
τὸν μὲν Δημοσθένην τις ὑπωμόσατο καλουμένης τῆς γραφῆς ὡς νοσοῦντα , τὸν περιιόντα καὶ λοιδορούμενον Αἰσχίνῃ 0 ·
τοῦτον δ οὗτος τὸν ἐχθρὸν εἴασεν , καὶ οὔ τε τότε ἀνθυπωμόσατο οὔ θ ὕστερον ἐπήγγελκεν .
ἆρ οὐ περιφανῶς οὗτοι φενακίζουσιν ὑμᾶς τοὺς προσέχοντας τούτοις ὡς ἐχθροῖς ;
οὐκοῦν δίκαιόν ἐστιν , ὦ ἄνδρες δικασταί , μη δ ὑμᾶς τῶν φησόντων Θεοκρίνῃ διὰ τὴν πρὸς Δημοσθένην ἔχθραν συνερεῖν ἐθέλειν ἀκούειν , ἀλλὰ κελεύειν αὐτούς , εἴπερ ὡς ἀληθῶς ἐχθροί εἰσιν τοῦ Δημοσθένους , αὐτὸν ἐκεῖνον γράφεσθαι καὶ μὴ ἐπιτρέπειν αὐτῷ παράνομα γράφειν .
εἰσὶ δὲ δεινοὶ καὶ οὗτοι , καὶ πιστεύονται μᾶλλον παρ ὑμῖν .
ἀλλ οὐ ποιήσουσι τοῦτο .
ὅτι φασὶ πολεμεῖν ἀλλήλοις οὐ πολεμοῦντες 0 .
περὶ μὲν οὖν τῆς τούτων ἔχθρας ὑμεῖς ἂν ἀκριβέστερον ἐμοὶ διεξέλθοιτε ἢ ἐγὼ ὑμῖν 0 .
ἡδέως δ ἂν ἠρόμην Θεοκρίνην ἐναντίον ὑμῶν , εἴ μοι ἔμελλεν ἀποκρινεῖσθαι δικαίως , τί ποτ ἂν ἐποίησεν , ἐπειδή φησιν ἐπὶ τῷ κωλύειν τετάχθαι τοὺς παράνομα γράφοντας , εἴ τις ἐν τῷ δήμῳ διαλεχθεὶς ἅπασι τοῖς πολίταις καὶ πείσας ἔγραψεν ἐξεῖναι τοῖς ἀτίμοις καὶ τοῖς ὀφείλουσιν τῷ δημοσίῳ γράφεσθαι , φαίνειν , ἐνδεικνύειν , ἁπλῶς ποιεῖν ὅσαπερ νῦν ὁ νόμος κωλύει πράττειν , πότερον ἐγράψατο ἂν παρανόμων τὸν ταῦτ εἰπόντα , ἢ οὔ ;
εἰ μὲν γὰρ μή , πῶς χρὴ πιστεύειν αὐτῷ λέγοντι , ὡς φυλάττει τοὺς παράνομα γράφοντας 0 ;
εἰ δ ἐγράψατ ἄν , πῶς οὐ δεινόν ἐστιν ἑτέρου μὲν γράψαντος κωλύειν ἂν τέλος ἔχειν τὸ ψήφισμα , ἵνα μὴ πάντες τοῦτο ποιῶσι , καὶ γραφὴν ἀπενεγκόντα παραγραψάμενον σαφῶς τοὺς νόμους κωλύειν τὸ πρᾶγμα , νυνὶ δὲ αὐτὸν τοῦτον , μή τε πείσαντα τὸν δῆμον μή τε κοινὸν καταστήσαντα τὸ πρᾶγμα , γράφεσθαι τῶν νόμων αὐτῷ ἀπαγορευόντων  καὶ δεινὰ φήσει αὐτίκα δὴ μάλα πάσχειν , εἰ μὴ ταῦτ ἐξέσται ποιεῖν αὐτῷ , καὶ διέξεισι τὰς ἐκ τῶν νόμων ζημίας , αἷς ἔνοχος ἐὰν ἁλῷ γενήσεται  τῶν δὲ νόμων μὴ φροντίζειν , ἀλλ ἀξιοῦν αὑτῷ τηλικαύτην δωρεὰν δεδόσθαι παρ ὑμῶν , ὅσην οὐ δ αἰτῆσαι τετόλμηκεν οὐδείς ;
ὅτι μὲν οὖν περὶ τῆς ἐνδείξεως οὐδὲν ἕξει δίκαιον λέγειν οὔ τε Θεοκρίνης οὔ τε τῶν ὑπὲρ τούτου λεγόντων οὐδείς , σχεδὸν εἰδέναι πάντας ὑμᾶς νομίζω .
οἶμαι δ αὐτοὺς ἐπιχειρήσειν λέγειν , ὡς οὐ δ εἰσὶν ἐνδείξεις τούτων ὅσοι μὴ ἐν ἀκροπόλει ἐγγεγραμμένοι εἰσίν , οὐ δ ἐστὶ δίκαιον τούτους ὑπολαμβάνειν ὀφείλειν ὧν οὐδεὶς παρέδωκε τοῖς πράκτορσι τὰ ὀνόματα , ὥσπερ ὑμᾶς ἀγνοήσοντας τὸν νόμον , ὃς ὀφείλειν κελεύει ἀπ ἐκείνης τῆς ἡμέρας , ἀφ ἧς ἂν ὄφλῃ ἢ παραβῇ τὸν νόμον ἢ τὸ ψήφισμα , ἢ οὐ πᾶσι δῆλον ὂν ὅτι πολλαχῶς καὶ ὀφείλουσι τῷ δημοσίῳ καὶ ἐκτίνουσιν οἱ βουλόμενοι τοῖς νόμοις πείθεσθαι , καὶ τοῦτο ἐξ αὐτοῦ τοῦ νόμου δῆλον 0 1 2 .
καί μοι πάλιν λαβὲ τὸν νόμον τοῦτον .
ἀκούεις , ὦ μιαρὸν σὺ θηρίον , ὅ τι κελεύει ;
ἀφ ἧς ἂν ὄφλῃ ἢ τὸν νόμον παραβῇ .
ἀκούω τοίνυν αὐτοὺς κ ἀκεῖνον ὑμῖν μέλλειν δεικνύναι τὸν νόμον , ὃς ἀπαλείφειν κελεύει τοῖς ἐγγεγραμμένοις ἀπὸ τοῦ ὀφλήματος καθ ὅ τι ἂν ἐκτίνῃ , καὶ ἐρήσεσθαι πῶς ἀπὸ τοῦ μη δ ἐγγεγραμμένου ἀπαλείψουσιν , ὥσπερ οὐ περὶ μὲν τῶν ἐγγεγραμμένων τοῦτον κείμενον , περὶ δὲ τῶν μὴ ἐγγεγραμμένων ὀφειλόντων δ ἐκεῖνον , ὃς κελεύει ἀπ ἐκείνης ὀφείλειν τῆς ἡμέρας , ἀφ ἧς ἂν ὄφλῃ ἢ παραβῇ τὸν νόμον ἢ τὸ ψήφισμα 0 1 .
τί οὖν οὐκ ἀγραφίου με , φήσει , γράφει , τὸν ὀφείλοντα καὶ μὴ ἐγγεγραμμένον ;
ὅτι ὁ νόμος οὐ κατὰ τῶν ὀφειλόντων καὶ μὴ ἐγγραφέντων κελεύει τὰς γραφὰς τοῦ ἀγραφίου εἶναι , ἀλλ οἵτινες ἂν ἐγγραφέντες καὶ μὴ ἐκτείσαντες τῇ πόλει τὸ ὄφλημα ἐξαλειφθῶσι .
καί μοι λαβὲ τὸν νόμον καὶ ἀνάγνωθι .
ἀκούετε τοῦ νόμου , ὦ ἄνδρες δικασταί , ὅτι διαρρήδην λέγει , ἐάν τις τῶν ὀφειλόντων τῷ δημοσίῳ μὴ ἐκτείσας τὸ ὄφλημα τῇ πόλει ἐξαλειφθῇ , εἶναι κατ αὐτοῦ τὰς γραφὰς πρὸς τοὺς θεσμοθέτας τοῦ ἀγραφίου , καὶ οὐ κατὰ τοῦ ὀφείλοντος καὶ μὴ ἐγγεγραμμένου , ἀλλ ἔνδειξιν κελεύει καὶ ἄλλας τιμωρίας κατὰ τούτων εἶναι .
ἀλλὰ σὺ τί διδάσκεις με πάντας τοὺς τρόπους οἷς δεῖ με τιμωρήσασθαι τοὺς ἐχθρούς , ἀλλ οὐ καθ ὃν εἰσελήλυθα , τοῦτον ἀπολογεῖ ;